## Aneks Kolektivnom ugovoru za znanost i visoko obrazovanje

### NN 203/2003 (29.12.2003.), Aneks Kolektivnom ugovoru za znanost i visoko obrazovanje

# KOLEKTIVNI UGOVORI

3277

Na
temelju članka 185. Zakona o radu (»Narodne novine« br. 38/95, 54/95, 65/95,
17/01, 82/01), te čl. 3. Zakona o plaćama u javnim službama (»Narodne novine«
27/01) Ministarstvo znanosti i tehnologije i Nezavisni sindikat znanosti i
visokog obrazovanja zaključili su dana 26. studenoga 2003. sljedeći

## ANEKS

### KOLEKTIVNOM UGOVORU ZA ZNANOST I VISOKO OBRAZOVANJE

Članak 1.

Utvrđuje se da je između ugovornih strana dana 15.
lipnja 2002. godine sklopljen Kolektivni ugovor za znanost i visoko obrazovanje
(»Narodne novine« br. 101/02 i Aneks 81/03), a ovim se izmjenama i dopunama
ugovorne strane prilagođavaju novom Zakonu o znanstvenoj djelatnosti i visokom
obrazovanju (»Narodne novine« br. 123/03) te uređuju narušene odnose između
pojedinih djelatnosti.

Članak 2.

U članku 3. stavak 1. i 2. mijenjaju se i glase:

1) Ovaj ugovor se zaključuje na tri godine.

2) Ovaj Ugovor se obnavlja na daljnji rok od dvije
godine, ako do isteka roka na koji je zaključen niti jedna od ugovornih strana
pisano ne obavijesti drugu stranu da ne želi njegovu obnovu.

Članak
3.

U članku 6. alineja 4. mijenja se i glasi:

–
službenik – zaposlenik u znanstveno-nastavnom, umjet­ničko-nastavnom,
znanstvenom, nastavnom, suradničkom i struč­nom zvanju te ostali zaposlenici na
radnim mjestima visoke stručne spreme.

Članak
4.

Iza
članka 10., dodaje se novi članak 10.a:

Dodatak za doktorat

Članak 10.a

1) Zaposlenicima u znanstveno-nastavnom,
umjetničko-nastavnom, znanstvenom i nastavnom zvanju pripada dodatak na plaću
od 15% za akademski stupanj doktora znanosti.

2) Dodatak iz stavka 1. ovoga članka obračunava se
dodavanjem na osnovnu bruto plaću.

Članak 5.

U članku 12. stavku 1. alineji prvoj, riječi
»dodiplomska i postdiplomska nastava« zamjenjuju se riječima »preddiplomska,
diplomska i postdiplomska nastava«.

Članak 6.

U članku 15. briše se točka te se iza riječi »u
suradničkom zvanju« u zagradi dodaje »(asistent i viši asistent).«.

Članak 7.

U članku 18. stavak 2. mijenja se i glasi:

2) Zaposlenik koji obavlja dužnost pomoćnika ravnatelja
jav­nog instituta mora 50% od ukupnoga radnog vremena raditi u znanosti, tako
da se kod izbora u zvanje pet godina provedenih na mjestu pomoćnika ravnatelja
računa kao dvije i pol godine rada u znanosti.

Članak 8.

Članak 19. briše se.

Članak 9.

U članku 20. u stavku 1. alineji 1., riječi
»dodiplomska nastava« zamjenjuju se riječima »preddiplomska i diplomska
nastava«.

Članak 10.

U članku 25. ispred riječi »diplomskoj« dodaju se
riječi »preddiplomskoj i«.

U članku 25. stavak 2. mijenja se i glasi:

2) Izvođenje nastave na programima, odnosno
predmetima s nastavnim grupama različitim od onih iz stavka 1. ovoga članka,
regulirat će se posebnim aktom ustanove ili kolektivnim ugovorom ustanove koje
odobrava ministar.

Članak 11.

Članak 26. mijenja se i glasi:

1) Puno nastavno opterećenje nastavnika izabranih u
znanstveno-nastavno zvanje iznosi 300 norma sati godišnje.

2) Puno nastavno opterećenje zaposlenika izabranih u
suradničko zvanje na sveučilištu iznosi 150 norma sati godišnje.

3) Puno nastavno opterećenje zaposlenika izabranih u
surad­ničko zvanje na veleučilištu i visokoj školi iznosi 300 norma sati
godišnje.

4) Puno
nastavno opterećenje nastavnika izabranih u nastavno zvanje iznosi 450 norma
sati godišnje.

5) Puno
nastavno opterećenje zaposlenika izabranih u struč­no zvanje, laboranata te
pomoćnoga nastavnog osoblja iznosi 600 norma sati godišnje.

6) Puno
nastavno opterećenje na umjetničkim akademijama odredit će se posebnim aktom
ustanove ili kolektivnim ugovorom ustanove koje odobrava ministar.

7)
Obveza nastavnika koji obavlja dužnost dekana iznosi 20% punoga nastavnog
opterećenja (60 norma sati godišnje), a pro­dekana 50% punoga nastavnog
opterećenja (150 norma sati godišnje).

8)
Obveza nastavnika koji obavlja dužnost pročelnika sve­učilišnog odjela iznosi
50% punoga nastavnog opterećenja (150 norma sati godišnje), a zamjenika
pročelnika sveučilišnog odjela 80% punoga nastavnog opterećenja (240 norma sati
godišnje).

9)
Nastavnik koji obavlja dužnost rektora nema obveze u nastavi, a obveza nastavnika
koji obavlja dužnost prorektora iznosi 20% punoga nastavnog opterećenja (60
norma sati godišnje).

10)
Odstupanje od vrijednosti propisanih stavcima 1. do 5. ovoga članka koje iznosi
do 20% smatra se punim nastavnim opterećenjem.

11) Za
izračun norma sati vrednuje se:

– jedan
sat predavanja u postdiplomskoj nastavi kao tri norma sata

– jedan
sat predavanja u preddiplomskoj i diplomskoj nastavi kao dva norma sata

– jedan
sat seminara, ako zahtijeva veću aktivnost nego vježbe, kao jedan i pol norma
sat

– jedan
sat vježbi kao jedan norma sat

– jedan
sat pomoći kod izvođenja vježbi i ostalih oblika izvođenja nastave kao jedan
norma sat.

Članak
12.

U
članku 27. stavci 3. i 4. mijenjaju se i glase:

3) Za
rad preko punoga nastavnog opterećenja plaća se može uvećati najviše do 37,5%
osnovne plaće, osim za zaposlenike iz stavka 2. članka 26. kojima se za rad
preko punoga nastavnog opterećenja plaća može uvećati najviše do 18,75% osnovne
plaće.

4) Zaposlenici za svoj rad iznad punoga nastavnog
optere­ćenja imaju pravo na uvećanje plaće kako slijedi:

– zaposlenici iz stavka 1., 2. i 3. članka 26. za 1
norma sat 0,104% ukupne godišnje osnovne plaće

– zaposlenici iz stavka 4. članka 26. za 1 norma sat
0,069% ukupne godišnje osnovne plaće.

– zaposlenici iz stavka 5. članka 26. za 1 norma sat
0,052% ukupne godišnje osnovne plaće

U članku 27. u stavku 8. brišu se riječi »Mlađi
asistenti i«.

U članku 27. dodaje se novi stavak 11. koji glasi:

12) Isplatu uvećanja plaće zaposleniku za rad iznad
punoga nastavnog opterećenja obavlja ustanova s kojom on ima potpisan ugovor o
radu.

Članak
13.

U
članku 28. stavak 1. mijenja se i glasi:

1) U
svim slučajevima kada je, radi reguliranja radnog opterećenja, potrebno znati
omjer radnog vremena između rada u znanosti i rada u nastavi, kao virtualna
(praktička) obračunska vrijednost uzimat će se da se ukupni fond radnog vremena
na sveučilištu sastoji od prosječno 50% radnog vremena u kojem se radi znanost
i 50% fonda radnog vremena u kojem se radi nastava, u uvjetima punoga nastavnog
opterećenja. Iznimno, ukupni fond radnog vremena asistenata na sveučilištu
sastoji se od prosječno 75% radnog vremena u kojem se radi znanost i 25% fonda
radnog vremena u kojem se radi nastava, u uvjetima punoga nastavnog
opterećenja.

Članak 14.

Članak 29. briše se.

Članak 15.

U članku 31. briše se stavak 2.

Članak 16.

Članak 33. mijenja se i glasi:

1) U vrijeme porodnih dopusta, duže bolesti
zaposlenika ili drugog člana njegove uže obitelji, vojne službe ili drugog
oprav­danog razloga rokovi za izbor ili reizbor u zvanje i na radno mjesto
miruju i neće se uračunavati u rok za izbor.

Članak 17.

U članku 34. stavak 1. mijenja se i glasi:

1) Ustanova će suradniku koji ne obrani doktorski rad
u propisanom roku produžiti ugovor o radu u slučaju da je rad predan i
urudžbiran najmanje tri mjeseca prije isteka roka.

Članak 18.

U članku 35. stavak 1. mijenja se i glasi:

1) Ako zaposlenik u znanstveno-nastavnom,
umjetničko-nastavnom, znanstvenom, nastavnom i suradničkom zvanju dobije otkaz
iz razloga koji nije njegova krivnja (ako ispunjava uvjete, a javnim se
natječajem izabere druga osoba), pripada mu dvostruka otpremnina i dvostruki
otkazni rok u odnosu na Zakon o radu.

Članak 19.

U članku 36. briše se stavak 5.

Članak 20.

Članak 37. mijenja se i glasi:

1) Sa znanstvenim novakom zaključuje se ugovor o radu
na određeno vrijeme u trajanju od šest godina na suradničkom radnom mjestu
asistenta u kojem je roku znanstveni novak dužan doktorirati.

2) Sa znanstvenim novakom koji je doktorirao
zaključuje se ugovor o radu na određeno vrijeme na suradničkom radnom mjestu sa
zvanjem višeg asistenta. Trajanje tog ugovora može biti najviše do isteka
razdoblja od ukupno deset godina od zaključenja prvog ugovora.

3) Ako znanstveni novak doktorira prije roka, ima
pravo na produženje ugovora o radu tako da ukupno vrijeme u sustavu u svojstvu
znanstvenog novaka ne prelazi deset godina od zaklju­čenja prvog ugovora.

Članak 21.

U članku 38. se riječ »istraživačko« zamjenjuje
riječju »su­radničko«.

Članak
22.

Članak
40. mijenja se i glasi:

1)
Trajanje godišnjeg odmora utvrđuje se tako da se na 18 radnih dana, koliko
iznosi zakonom određeno najkraće trajanje godišnjeg odmora, dodaju dani prema
sljedećim kriterijima:

*– prema
složenosti poslova:*

   poslovi za
koje se traži dr. 5 dana

   poslovi VSS i
mr. 4 dana

   poslovi VŠS 3
dana

   poslovi SSS 2
dana

   ostali
poslovi 1 dan

*– prema
dužini radnog staža:*

   od 6 do 12 godina 3 dana

   od 12 do 18 godina 4 dana

   od 18 do 24 godina 5 dana

   od 24 do 30 godina 6 dana

   preko 30 godina 7 dana

*– prema posebnim socijalnim uvjetima:*

roditelju, posvojitelju, staratelju za svako dijete do 15 godina
starosti 2 dana

roditelju, posvojitelju, staratelju dje­teta s težim smetnjama u razvoju
3 dana

invalidu 3 dana

– prema uvjetima rada:

rad na poslovima s posebnim uvjetima rada, navedenim u prilogu ovom
ugovoru

za poslove iz čl. 51. st. 1. alineja 1. i 2. 3 dana

za poslove iz čl. 51. st. 1. alineja 3. i 4. 2 dana

za poslove iz čl. 51. st. 1. alineja 5. 1 dan

2) Ukupno trajanje godišnjeg odmora za 2004. godinu
ne može iznositi više od 30 radnih dana.

3) Slijepom zaposleniku i zaposleniku koji radi na
poslovima, gdje ni uz primjenu mjera zaštite na radu nije moguće zaštititi
zaposlenika od štetnih utjecaja, pripada pravo na godišnji odmor za svaku
kalendarsku godinu u trajanju od minimalno 30 radnih dana, a maksimalno 37
radnih dana.

Članak 23.

U članku 43. stavak 1. mijenja se i glasi:

1) Nastavniku ili znanstveniku može se odobriti pravo
na slobodnu studijsku godinu (sabbatical) uz naknadu osnovne plaće za
znanstveno i stručno usavršavanje ili za znanstveno-stručni rad.

Članak 24.

Naziv 8. glave mijenja se i glasi:

»8. POSLOVI S POSEBNIM UVJETIMA RADA I POSLOVI S
IZVORIMA OPASNOSTI«

Članak 25.

U članku 48. u stavku 1. iza riječi »u posebnim
uvjetima« dodaju se riječi »i/ili s izvorima opasnosti«.

Članak 26.

Naziv članka 49. mijenja se i glasi »Izvori
opasnosti«.

Članak
27.

Članak
50. briše se.

Članak 28.

U članku 51. stavku 1. alineja 4. mijenja se i glasi:

– od 7% – ako povremeno rade s izvorima opasnosti
odnosno ako su povremeno izloženi izvorima opasnosti, i to manje od 10%
vremena, a radi se o specifičnim poslovima koji u pravilu ne mogu trajati
vremenski dugo (poput miniranja, ronjenja i sl.);

U članku 51. stavku 1. briše se alineja 5.

Članak 29.

Naziv članka 52. mijenja se i glasi: »Utvrđivanje
poslova s posebnim uvjetima rada i poslova s izvorima opasnosti«.

U članku 52. stavci 1. i 3. mijenjaju se i glase:

1) Temeljem odredaba ovoga Ugovora, na svakoj ustanovi
konkretno će se utvrditi poslovi odnosno radna mjesta s posebnim uvjetima rada
i poslovi s izvorima opasnosti te vrijeme odnosno uvjeti izloženosti
opasnostima.

3) Popis poslova odnosno radnih mjesta s posebnim
uvjetima rada i poslova odnosno radnih mjesta s izvorima opasnosti na ustanovi
te popis zaposlenika koji rade na tim poslovima, poslodavac će dostaviti
Ministarstvu znanosti, u roku 15 dana nakon određivanja tih poslova u skladu sa
stavkom 2. ovoga članka.

Članak 30.

U članku 60. stavak 1. mijenja se i glasi:

1) Ako zaposleničko vijeće nije izabrano, njega
ustrojava sindikat koji preuzima sva njegova prava i ovlasti u skladu sa
Zakonom o radu.

Članak 31.

Ovaj Aneks stupa na snagu danom potpisa ugovornih
strana.

Odredba članka 10a. ovog Aneksa primjenjuje se od 1.
siječnja 2004. godine.

MINISTARSTVO                                   NEZAVISNI SINDIKAT

ZNANOSTI                                          ZNANOSTI  I VISOKOG

I TEHNOLOGIJE                                               OBRAZOVANJA

ministar                                                            predsjednik Sindikata

**prof****.****dr****.****sc****.****Gvozden Flego****,** v. r.
      **dr****. sc****. Krunoslav Pisk****,** v. r.

    predsjednik Velikog vijeća

**Vilim****Ribi****ć,** v. r.

Kolektivni ugovor, NN 203/2003-3277